hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մարտի 11-ին Սպիտակի դատարանում Ալավերդու հեղինակավոր գործարար, ճանաչված Վահագն Աբգարյանի գործով հերթական դատական նիստն էր:  Նրա շահերի պաշտպան Ինեսսա Պետրոսյանը միջնորդեց դատարանին փոխել Աբգարյանի խափանման միջոց կալանավորումը, կիրառելով ստորագրություն չհեռանալու մասին, կամ գրավ:
Վահագն Աբգարյանը մեղադրվում է ապօրինի կերպով զենք և փամփուշտներ ձեռք բերելու, իր սանիկին՝ Վլադիմիր Դավթյանին հանձնելու և իր համաքաղաքացի, թմրանյութերի պատրաստման, իրացման համար կրկնակի դատված Կամո Փիրուզյանի սպանությունը կազմակերպելու համար: Դավթյանը խոստովանել է սպանությունը, սակայն չի  ընդունում, որ սպանել է Աբգարյանի պատվերով։ Աբգարյանը ևս չի ընդունում մեղադրանքը:
Փաստաբանը իր միջնորդությունը հիմնավորեց նրանով, որ Վահագն Աբգարյանը առողջական խնդիրներ ունի, իսկ վերջին դեպքերը ցույց տվեցին, որ կալանավայրում նրա կյանքի վտանգ է սպառնում:
Ինչպես հայտնի է, փետրվարի 25-ին գիշերով «Նուբարաշենի» բերդի կալանավոր Աբգարյանին տեղափոխել էին գողականների խուց, որտեղ նրան ծեծել էին, ըստ ոչ պաշտոնական տեղեկությունների, նաև դանակահարել էին: Forrights.am-ը ահազանգել էր այս մասին, որից հետո մեծ աղմուկ բարձրացավ, «Նուբարաշեն» ՔԿՀ պետ Սամվել Մկրտչյանին այս դեպքից 7 օր անց տեղափոխեցին այստեղից,  նշանակելով «Գորիս» ՔԿՀ պետ, իսկ Ալավերդու Վահագին բռնության ենթարկելու փաստով քրեական գործ հարուցվեց:
Նա մինչ օրս էլ չի խոստովանել իր հետ կատարվածը, պնդելով, որ սայթաքել ու ընկել է խցում, վնասելով թևը:
Աբգարյանի ընկերներից մեկը, ի մի բերելով կատարվածը, ասում է. «Տեսնում եք, բերդում էլ հանգիստ չկա: Փողը տալիս են, ասում են՝ խբեք»: ՔԿՀ մոտ մյուս աղբյուրը վստահեցնում է, որ գողականները հենց այնպես չեն հարձակվել Աբգարյանի վրա: «Նա խցում  մարդ ա ծեծել, իսկ մարդ ծեծել չի կարելի», — տեղեկացնում է վերջինս:
Վահագն Աբգարյանի փաստաբան Ինեսսա Պետրոսյանը հիշեցնում է, որ Աբգարյանի նկատմամբ տեղի է ունեցել մահափորձ, և դեռևս 17 թվականի սեպտեմբերին նա ստացել է ծանր մարմնական վնասածք: «Ներկայացրել ենք փաստաթղթեր, որ նա ունի լուրջ բուժման անհրաժեշտություն, որը երկար պետք է տևեր, ու այդ պայմաններում նա շարունակում է մնալ անազատության մեջ, քկհ-ում»- ասաց փաստաբանը:
Հիմնավորելով իր միջնորդությունը, Ինեսսա Պետրոսյանը հայտնել է դատարանին, որ Աբգարյանի վրա հարձակումից հետո նա 2 շաբաթ բուժվել է «Աստղիկ» բժշկական կենտրոնում:
Forrights.am-ին իր բացառիկ աղբյուրի հասած տվյալներով, Աբգարյանի հիվանդասենյակի մոտ «Աստղիկ» ԲԿ-ում քրեակատարողական ծառայությունը խստագույն հսկողություն էր սահմանել: ՔԿԾ-ում լավ գիտակցում են, որ Աբգարյանի կյանքին վտանգ է սպառնում, որ գողական աշխարհը նրան պատերազմ է հայտարարել: Ալավերդցու անվտանգության ապահովելն այսօր նույնիսկ բերդի պայմաններում է բարդացել: Փետրվարի 25-ի դեպքը երրորդ պաշտոնապես հայտնի մահափորձն էր Ալավերդցու դեմ՝ Ախթալայի կամրջի ու Թուֆենկյան հյուրանոցի մոտ հնչած կրակոցներից հետո:
«Պաշտպանական կողմը գտնում է, որ դատարանի համար պետք է հասկանալի լինի, որ մարդու կյանքի հետ կապված խնդիր կա: Բացի դա, Աբգարյանը ձեռքի վնասվածք ունի, շաքարային դիաբեթ: Հարգելի դատարան, եթե գտնում եք, որ չհեռանալու վերաբերյալ ստորագրությունը բավարար չի, պատրաստ ենք նաև 10 մլն դրամ գրավ վճարել», — արտասանեց դատարանում Ինեսսա Պետրոսյանը:
Դատավորը խնդրեց ներկայացնել առողջական վիճակի վերաբերյալ բժշկական փաստաթղթեր: Նիստը հետաձգվեց երկու շաբաթով:
Վահագն Աբգարյանի մայրը՝ Անահիտ Գևորգյանը, մամուլից է տեղեկացել, որ գողականները կալանավայրում հարձակվել են որդու վրա: «Արդեն սպառվում եմ: Բանտի դեպքի օրը ես ասես սիրտս զգում էր, հերիք է, մտածում էի գնալու եմ Նիկոլի տան առաջ հացադուլի նստեմ: Հիմա, ինձ թվում է, որ ուզեմ էլ չեմ կարող գնալ»,-ասում է:
Հ.Գ. Դատական գործի ընթացքին ծանոթանալով նկատեցինք, որ «Դատալեղ» տեղեկատվական համակարգը ծայրահեղ փնթի է վարվում: Վահագն Աբգարյանի գործով հունվարի 20-ի նիստի վերաբեյլա նշումից հետո տվյալներ չեն թարմացվել:
Նախորդ նյութըԿորոնավիրուսով վարակվածների թիվը հասել է 28-ի
Հաջորդ նյութըՀաստատվել է ևս 2 դեպք. Կորոնավիրուսով վարակվածների թիվը հասել է 30-ի
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
«Մենք երկու տարի է քարի հետ ենք խոսում»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին...
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Edit with Live CSS
Write CSS OR LESS and hit save. CTRL + SPACE for auto-complete.